Document ID: /fineweb-2-swissfilter-quality_10-filterrobots/filtered/01798.jsonl.gz/888

| ||Am
e Fäärnsee-Oobe mit SRG|
haa n i stundelang numme e Bildsteerig gsee.
I main derzue, s isch wirgglig woor,
di beschti Sändig vo däm Joor.
|Zem
Model bii n i zwoor nit geboore.|
I haa drotzdäm 15 Kilo verloore,
syt my Frau, es bringt mi scho bitz in Wuet,
statt koche SUDOKU spiile duet.
|Der
Muurer Ueli kennt jeede Dottel,|
dangg sym Uffdritt mit em Gaissbogg Zottel.
Das Dier, das merggt au der hinterscht im Land,
schloot der Muurer um Länge, punggto Verstand.
|Mit vyyle Basler Baize, eerlig g’sait,|
het d Hinggis Martina e Gmainsamkeit.
Hän sii d Pointe nooni groche?
Schlächte Service und kai Ass im Koche.
|Uff
däm Solaarboot het sicher niemerts gsteert,|
dass der Vosseler deert zur Bsatzig gheert.
S isch doch praggtisch, dass dää mit duet faare:
D Verpfläägig für iin hän s kenne spaare.
|Die
Äärdbeebe kiirzligg, die sonderbaare,|
sin der Basler Regierig in d Gnoche gfaare.
Kai Wunder, dass me deert fuurchtbaar verschreggt,
wenn sich im Roothuus ebbis beweggt.
|Fir
d Euro 08, s isch nit so e Bracht,|
het me s Stadion heecher und braiter gmacht.
Die Maassnaam däät i fir d Goal au begriesse:
Me waiss doch, wie d Schwyzer Penalti schiesse.
|Loos Christoph, wenn in d Türkey duesch goo,|
denn kaasch deert voorluti Sprüch unterloo.
Willsch Yydrugg schinde, wäär doch e Hit,
näämsch Lägggerli vo der Tochter mit.
|S
isch aigentlig fascht e bitz kokett,|
dass der -minu erscht kiirzlig ghyroote het.
Luegsch iin so aa, den dänggsch doch glyy,
dää muess längscht im siibte Monet syy.
|Vo
der Frau haa n i s Buech vom Schrööder bikoo.|
Nooch em Lääse gsee n i daas eppe n esoo:
Es kennt am Änd au Voortail haa,
dass der Busch nit schriibe kaa.
|Argumänt git s doo derfiir e Huffe:|
Am e Fuessballmatch sotsch nit deerfe suffe.
I kaa doo aigenlig nuur derzue saage:
Kenne sii der FCB niechtern verdraage?
|De
iibrige Schwyzer mechte mir brichte,|
uff Basel als Hauptstadt dien mir verzichte;
denn, aigentlig miest me s nit äxtraa erwääne,
Gressewaan isch doch e Ziircher Domäne.